section_heading: Rani život
paragraph_text: Hayes je odrastao u siromaštvu u gradiću Rayville u saveznoj državi Lousiani. Njegovi roditelji Christopher i Savannah imali su šestero djece, a Elvin je najmlađi. Njegov otac Christopher umro je kada je Elvin imao 17 godina. U prvom razredu srednje škole Elvin nije upao u košarkašku momčad, a ista stvar dogodila mu se i u drugom razredu. U trećem je izborio igranje u momčadi i tu počinje njegov uspon. U srednjoj školi je bio sjajan strijelac i skakač. 1964., u četvrtom razredu srednje škole, osvojio je srednjoškolski naslov savezne države Lousiane. Te sezone prosječno je zabijao 34 koševa po utakmici. U finalnoj utakmici imao je 45 koševa i 20 skokova.